GiliGold/VAD_KnessetCorpus huggingface dataset:
ניסן סלומינסקי: ואם זה יחזור אלינו?
יעקב ליצמן: אם יחזור, נדון.
יעקב ליצמן: ברגע שאמרנו נושא חדש, אין דיון.
יעקב ליצמן: ברגע שאני מבקש נושא חדש, זה אוטומטי.
יעקב ליצמן: כך לגבי כל חבר כנסת.
יעקב ליצמן: אין דיון על נושא חדש.
יעקב ליצמן: תשאל את היועצת המשפטית.
ניסן סלומינסקי: אתה לא יכול להגיד על הכחול נושא חדש.
יעקב ליצמן: על הכחול לא, אבל יש הסתייגות שלא הייתה בכחול.
ניסן סלומינסקי: אבל אם מישהו ימשוך את ההסתייגות?
ניסן סלומינסקי: בוא נראה אם יש הבנות.
ניסן סלומינסקי: עכשיו דנים בהסתייגות.
ניסן סלומינסקי: רוברט, יש הבנות?
רוברט אילטוב: יש.
ניסן סלומינסקי: תגידו אותן.
יעקב ליצמן: זה לא כולל אותי.
ניסן סלומינסקי: גם אני לא יודע.
ניסן סלומינסקי: אני רוצה שנשמע, אולי זה יתקבל על דעתנו.
רוברט אילטוב: קודם כל, אנחנו ביקשנו דיון מחדש על נושא שהוצבע ועבר כאן בוועדה.
רוברט אילטוב: לכן אני לא יודע מה הטענה של נושא חדש.
רוברט אילטוב: הנושא הוא חלק מהחוק.
רוברט אילטוב: ההסתייגות שהגשנו נפלה בפעם הקודמת ולכן בא הדיון מחשד.
רוברט אילטוב: אנחנו הגענו להסכמה ואני מבקש להעלות את ההסתייגות למליאה.
יעקב ליצמן: אני אומר שוב.
יעקב ליצמן: אני מבקש חוות דעת משפטית.
יעקב ליצמן: אם אני אומר נושא חדש, האם דנים בזה או לא דנים בזה.
נועה בן שבת: כשבאה הצעה לפני הוועדה לנושא שהוא נושא חדש ---
יעקב ליצמן: זה לא נמצא בכחול.
נועה בן שבת: יש שני צדדים לטענה של נושא חדש.
נועה בן שבת: ברור שדברים שהם חלק מהדיון בהצעת החוק, דברים שעולים, כמו שאנחנו מגדירים מהו בית חולים ציבורי כללי ואנחנו רואים שזה בית חולים שהוא כזה וזה בית חולים שהוא לא כזה ואנחנו אומרים איזה שירותים מוחרגים מגדר ההתחשבנות, חלק מהתיקונים מהסוג הזה שאומרים שנחריג עוד שירות ונחריג איזשהו סוג, לדעתי זה לא אמור להיות ברמה המהותית נושא חדש.
נועה בן שבת: יש גם את הצד הפרוצדורלי של טענת נושא חדש.
נועה בן שבת: כשעולה טענת נושא חדש ואם אתה עומד על הטענה הזאת, צריך יהיה להביא את הנושא לפני ועדת הכנסת.
יעקב ליצמן: אני עומד על זה.
גילה גמליאל: זה עובר לוועדת הכנסת.
רוברט אילטוב: על מה הוא רוצה להגיש נושא חדש?
רוברט אילטוב: על זה שאנחנו דנים?
ניסן סלומינסקי: הוא טוען שההסתייגות זה נושא חדש כי אם קיבלו את הסתייגות שלך והחריגו, נוצר מצב חדש.
גילה גמליאל: ידונו בוועדת הכנסת ויחזרו לכאן.
נועה בן שבת: אני רוצה להבהיר שלדעתי זה לא ייחשב כנושא חדש.
נועה בן שבת: אם ידונו בה לפי התנאים של נושא חדש, זה לא אמור להיות נושא חדש.
רוברט אילטוב: לא הצבענו על ההסתייגות.
רוברט אילטוב: איך זה יכול להיות נושא חדש?
רוברט אילטוב: אני רוצה להתייעץ עם היועצת המשפטית.
נועה בן שבת: כשיש לנו נוסח של חוק ובעצם מעלים משהו שאם הוא היה בחוק, כמובן הוא לא נושא חדש, אבל כשמעלים משהו שרוצים להוסיף אותו, יש איזו הצעה להוסיף, כנגדה יכולה לעלות טענה של נושא חדש.
נועה בן שבת: לכן זה מתאים להסתייגות כי אתה בעצם אמרת שהצעתך היא לשנות את החוק באופן שיהיה כתוב בו כך וכך.
נועה בן שבת: כנגד זה מועלית עכשיו טענת נושא חדש.
נועה בן שבת: שוב, אני יכולה להגיד שלדעתי זה חלק.
גילה גמליאל: אבל אין לנו ממש שיקול דעת אלא אם כן ליצמן חוזר בו.
ניסן סלומינסקי: יש כאן שני מצבים.
ניסן סלומינסקי: אם עדיין עומדים על הנושא של ההסתייגות, למרות שהיועצת המשפטית חושבת שזה לא נושא חדש, אבל מאחר שליצמן דורש נושא חדש, זה יצטרך ללכת לוועדת הכנסת ואני מניח שזה יחזור לכאן.
ניסן סלומינסקי: אפשרות שנייה היא שימשכו את ההסתייגות.
ניסן סלומינסקי: ברגע שההסתייגות לא קיימת, אין נושא חדש.
גילה גמליאל: זה לא על הפרק, למשוך את ההסתייגות.
אחמד טיבי: ניסן, אתה רוצה להפנות את השאלה לאילטוב?
גילה גמליאל: הם הגישו רביזיה.
גילה גמליאל: זה סתם בזבוז זמן.
ניסן סלומינסקי: בואו נחשוב.
ניסן סלומינסקי: אולי יש איזה רעיון.
גילה גמליאל: יש הרבה דברים בוועדת הכנסת.
רוברט אילטוב: דיברנו על ההסתייגות שלי ולא הייתה טענה של נושא חדש.
רוברט אילטוב: חבר הכנסת ליצמן הצביע אתנו על ההסתייגות ולא טען נושא חדש.
יעקב ליצמן: לא הבנתי אותה.
רוברט אילטוב: יכול להיות שדעתו השתנתה.
רוברט אילטוב: לא חשבתי שהוא ישנה את דעתו מרגע לרגע.
אראל מרגלית: מי ששינה את דעתו, זה אתה.
אראל מרגלית: אם יש הסכמות חדשות, תגיד לנו מה ההסכמות.
יעקב ליצמן: היה לי עניין מיוחד לעשות את זה.
נועה בן שבת: לא הטריות של הנושא אומרת נושא חדש אלא הטענה היא שהתיקון הוא חורג מגדר הנושא של הצעת החוק וכי הצעת החוק עוסקת בנושא אחד ופתאום זה עוסק בנושא אחר.
נועה בן שבת: אני חושבת שמאוד קשה לטעון זאת.
יעקב ליצמן: ההסדר שקיבלת, אגורה שחוקה אחת לא תראה ממנו.
יעקב ליצמן: אני אומר לך את זה מתוך ניסיון.
יעקב ליצמן: אגורה שחוקה.
יעקב ליצמן: לכן סתם לעשות הסדרים, אני לא רוצה.
יעקב ליצמן: אני רוצה נושא חדש.
גילה גמליאל: ההסתייגות שלו עוברת למליאה.
גילה גמליאל: אתה רוצה להגיש נושא חדש, זכותך.
גילה גמליאל: זה צריך לעבור לוועדת הכנסת.
ניסן סלומינסקי: יש אפשרות נוספת.
ניסן סלומינסקי: אם אתה מושך עכשיו את ההסתייגות ואנחנו דנים על החוק ונניח מאשרים ואחר כך הוא מגיש הסתייגות.
נועה בן שבת: תציע אולי הסתייגות אחרת לסעיף.
גילה גמליאל: ואז הם יגישו רביזיה על ההסתייגות.
יעקב ליצמן: אם לא יהיה נושא חדש, לא יהיה לי מה להגיד.
יעקב ליצמן: אם יהיה לי נושא חדש גם שם, אני אטען נושא חדש.
ניסן סלומינסקי: אז זה כבר הולך למעלה.
יעקב ליצמן: נושא חדש, זה לא משנה.
יעקב ליצמן: אדוני היושב ראש, על כל נושא אני יכול לטעון נושא חדש.
יעקב ליצמן: אם זה הכחול, לא.
יעקב ליצמן: אם זה לא הכחול, כל מה שמישהו משנה בפסיק, אני יכול לטעון נושא חדש.
גילה גמליאל: הוא צודק מבחינת ההליך הבירוקרטי.
גילה גמליאל: חבל סתם לבזבז את הזמן.
ניסן סלומינסקי: אם אדם רוצה להעלות הסתייגות למעלה, איך עושים את זה?
נועה בן שבת: הסתייגות למעלה, הוא מציע הצעה, כמו שעשינו כאן.
נועה בן שבת: הציעו הצעה, הצביעו על ההצעה, היא נדחתה.
נועה בן שבת: זאת הדרך היחידה להגיש הסתייגות.
ניסן סלומינסקי: אין דרך אחרת להגיש הסתייגות?
נועה בן שבת: אין דרך אחרת.
גילה גמליאל: זה מגיע לוועדת הכנסת.
ניסן סלומינסקי: רוברט, תחליט איך אתה רוצה לעשות ולפי זה אנחנו נפעל.
משה בר סימנטוב: או למשוך את ההסתייגות או ללכת לוועדת הכנסת.
ניסן סלומינסקי: ללכת לוועדת הכנסת או למשוך את ההסתייגות.
גילה גמליאל: ועדת הכנסת.
גילה גמליאל: זה לא נושא חדש.
ניסן סלומינסקי: או לשכנע את ליצמן.
משה בר סימנטוב: זאת לא אפשרות.
ניסן סלומינסקי: ועדת הכנסת.
נועה בן שבת: נחזור לסעיפים 22 ו-23.
נועה בן שבת: לא הצבענו על הרביזיות ועל ההסתייגויות שנדחו.
נועה בן שבת: הרביזיות וההסתייגויות נדחו, כך שאפשר להצביע על הסעיפים.
ניסן סלומינסקי: מי בעד קבלת סעיפים 22 ו-23 כהצעת הוועדה?
ניסן סלומינסקי: הצבעה סעיפים 22 ו-23 – אושרו כהצעת הוועדה.
אראל מרגלית: הלכתי לאיבוד.
אראל מרגלית: אני לא זוכר מה זה סעיף 22.
נועה בן שבת: אני אסביר את הסעיפים האלה.
נועה בן שבת: סעיף 22 הוא הסעיף שקבע את ההודעה על תקרות ורצפות צריכה וגם מתייחס לנושא של סמכות השרים לעשות קייפינג שונה.
נועה בן שבת: סעיף 23 הוא התשלום בעד שירותי בריאות, הוא קבע את ההפחתה של הסכום מעבר לתקרת הצריכה.
ניסן סלומינסקי: זאת הצבעה ולא פתיחת דיון.
אראל מרגלית: אבל היא צריכה להגיד לי על מה מצביעים.
נועה בן שבת: דיברנו על זה בתחילת הדיון.
אראל מרגלית: אבל תגידי לי מה זה סעיף 22.
נועה בן שבת: הסברתי עכשיו.
אראל מרגלית: אבל תסבירי לפני שאני מצביע ולא אחרי כן.
נועה בן שבת: הייתה הסתייגות של חברת הכנסת אורלי לוי-אבקסיס וקבוצת העבודה לגבי סימן ב', לגבי ההתחשבנות, לגבי שירותי אשפוז פסיכיאטרים.
נועה בן שבת: ההסתייגות נפלה.
נועה בן שבת: היא הציעה שסימן ב' כולו, כל האשפוז הפסיכיאטרי, כל ההתחשבנות על האשפוז הפסיכיאטרי, יימחק.
נועה בן שבת: ההסתייגות נפלה ומוצע עליה רביזיה של קבוצת העבודה.
ניסן סלומינסקי: מי בעד הרביזיה של הקבוצה?
נועה בן שבת: אנחנו נכנסים לפרק של ההתחשבנות הפסיכיאטרית.
נועה בן שבת: הייתה רביזיה על אישורו של סעיף 28.
נועה בן שבת: סעיף 28, סעיף ההגדרות בסימן האשפוז הפסיכיאטרי.
נועה בן שבת: הוגשה רביזיה על אישור הסעיף, של חברת הכנסת מרב מיכאלי.
יצחק כהן: להלן –הקבוצה.
ניסן סלומינסקי: הצבעה בעד – 5 הרביזיה לא התקבלה.
נועה בן שבת: סעיף 29 שהוא סעיף שקובע את תקרת הצריכה הפרטנית.
נועה בן שבת: היו לנו מספר הסתייגויות.
נועה בן שבת: הייתה הסתייגות של קבוצת העבודה וקבוצת קדימה שהסעיף יימחק.
נועה בן שבת: היא נפלה והתבקשה לגביה רביזיה.
יעקב ליצמן: מי הגיש את הרביזיה?
נועה בן שבת: כל הקבוצה.
יעקב ליצמן: כל הקבוצה מונה שני חברים.
ניסן סלומינסקי: הצבעה בעד – 6 הרביזיה לא התקבלה.
נועה בן שבת: רביזיה על דחיית ההסתייגות החלופות של קבוצת העבודה וקבוצת קדימה שהציעה את אישור ועדת העבודה, הרווחה והבריאות.
יעקב ליצמן: האם ההסתייגויות של קדימה הם רק לגבי הנושאים הפסיכיאטרים או שיש להם גם הסתייגויות אחרות?
נועה בן שבת: היו להם הסתייגות גם לפרק הכללי והצבענו עליהן.
יעקב ליצמן: כמה נושאים חדשים היו לנו עד עכשיו?
נועה בן שבת: כשמדובר באמת בנושא חדש, אתה רואה שהוא נושא חדש.
נועה בן שבת: כשמדובר בהערות ותיקונים לנוסח שהם באמת בתוך גדר הנושא, זה לא כך.
נועה בן שבת: בקשת רביזיה להסתייגות שהגיש חבר הכנסת ליצמן שביקש שוועדת הכספים היא זאת שתאשר.
ניסן סלומינסקי: מי בעד קבלת הרביזיה.
נועה בן שבת: אנחנו בסעיף 30 שעוסק בשירותי אשפוז פסיכיאטריים.
נועה בן שבת: על הסעיף הזה הייתה הסתייגות של קבוצת העבודה וקבוצת קדימה שהציעה שהסעיף יימחק.
נועה בן שבת: ההסתייגות נפלה והוגשה רביזיה.
נועה בן שבת: לגבי סעיף 31 שעניינו התחשבנות בין בית חולים ממשלתי כללי לבין תאגידי הבריאות.
נועה בן שבת: קבוצת העבודה וקבוצת קדימה הגישו הסתייגות.
עיסאווי פריג': למה אנחנו לא מנמקים את הדברים?
ניסן סלומינסקי: ההסתייגויות כבר נומקו.
ניסן סלומינסקי: אלה רק הצבעות.
עיסאווי פריג': דנו בזה בבוקר?
יעקב ליצמן: היו דיונים.
יעקב ליצמן: התחלנו ב-10:30.
נועה בן שבת: ההסתייגות נפלה והתבקשה רביזיה.
נועה בן שבת: לגבי סעיף 34.
נועה בן שבת: נדחתה ההסתייגות של קבוצת מרצ וקבוצת העבודה.
נועה בן שבת: היא ביקשה להוסיף להסכם הוראות מסוימות.
נועה בן שבת: התבקשה רביזיה לגביה.
נועה בן שבת: באותו סעיף, 34, לא התקבלה הסתייגות של קבוצת העבודה וקבוצת קדימה שביקשה שהסעיף יימחק והוגשה רביזיה.
נועה בן שבת: לסעיף 35.
נועה בן שבת: ההסתייגות של קבוצת העבודה וקבוצת קדימה שביקשה שהסעיף יימחק נדחתה והתבקשה רביזיה.
נועה בן שבת: לסעיף 36, היו שתי הסתייגויות.
נועה בן שבת: הסתייגות של קבוצת מרצ ומפלגת העבודה שביקשה לקבוע את מועד התחילה של הסימן הזה.
נועה בן שבת: ההסתייגות נפלה והתבקשה עליה רביזיה.
נועה בן שבת: רביזיה אחרונה היא על ההסתייגות של קבוצת העבודה וקבוצת קדימה שסעיף 36 יימחק.
נועה בן שבת: הוגשה רביזיה.
נועה בן שבת: אדוני, כיוון שההסתייגויות נפלו והרביזיות נדחו, אני מציעה שנצביע על הסעיפים – סעיף 28, סעיף 29, סעיף 30, סעיף 31, סעיף 34, סעיף 35 וסעיף 36.
ניסן סלומינסקי: מי בעד אישור הסעיפים האלה כהצעת הוועדה?
ניסן סלומינסקי: הצבעה סעיף 28, סעיף 29, סעיף 30, סעיף 31, סעיף 34, סעיף 35 וסעיף 36 – אושרו כהצעת הוועדה.
נועה בן שבת: הסעיפים אושרו למעט סעיף 27 שנשאר פתוח בגלל נושא חדש.
ניסן סלומינסקי: תודה רבה לנועה ולכל צוותה.
ניסן סלומינסקי: מיצוי כושר ההשתכרות להנחה בארנונה
ניסן סלומינסקי: רבותיי, השלטון בידי שגית.
אלעזר שטרן: ניסן, אני צריך להגיד לך משהו.
אלעזר שטרן: שגית בהריון ואתה יודע עד איזה שעה היא הייתה כאן אתמול.
ראובן ריבלין: היום.
ראובן ריבלין: לא אתמול.
אלעזר שטרן: שלא תגיע ל-3 לפנות בוקר.
יעקב ליצמן: אני רוצה לדעת מה הנושאים שעל סדר היום.
שגית אפיק: אנחנו ב-כ"ב, דחיית ותיאום נקודות זיכוי.
שגית אפיק: פרק ו': מסים, סימן א': מס הכנסה.
שגית אפיק: מס הכנסה – הוראת שעה לעניין סעיף 120ב.
שגית אפיק: סעיף 41.
שגית אפיק: סעיף 120ב לפקודת מס הכנסה קובע תיאום לפי שיעור עליית המדד של נקודות הזיכוי, תקרות ההכנסה והנחות סוציאליות.
שגית אפיק: מה שמבוקש בהצעת החוק הכחולה על ידי הממשלה זה שבשנת הכספים 2014 לא ייעשה תיאום של נקודות הזיכוי.
שגית אפיק: המשמעות היא שהתיאום יידחה לשנת 2015.
אראל מרגלית: לא רק שזה נושא חדש אלא שזה כרגע הודפס.
אראל מרגלית: זה חם.
אראל מרגלית: זה מסמך חדש.
שגית אפיק: בסיכומים שנעשו על ידי יושב ראש הוועדה הוסכם שגם תקרות ההכנסה – תקרות ההכנסה אלו אותן תקרות שקובעות את שיעורי ההכנסה שקובעים את מדרגות המס, אותן תקרות עליהן דיברנו אתמול – בנוסף לנקודות הזיכוי, גם תקרות ההכנסה לא יתואמו בשנת הכספים 2014.
אראל מרגלית: זה מכניס הרבה אנשים למעגל המס כי הם לא מעודכנים.
אראל מרגלית: אם מדרגת המס הייתה מעודכנת, היא הייתה עולה ועוד קבוצה שלמה באוכלוסייה לא הייתה משלמת מס.
מרב מיכאלי: זאת עוד שחיקה של ההכנסה.
מרב מיכאלי: בכל מקרה זה נושא חדש.
יצחק כהן: לגמרי.
מרב מיכאלי: זה כל כך נושא חדש.
מרב מיכאלי: זה ממש נושא חדש.
מרב מיכאלי: מדהים.
אראל מרגלית: אלה העניים החדשים של יש עתיד.
מרב מיכאלי: העניים והעניות החדשות.
ערן יעקב: אני רוצה להעיר משהו לפרוטוקול.
ערן יעקב: דיברנו אתמול על 22 אלף שקלים לגבי המדרגה השלישית וזה צריך להיות עשרים אלף שקלים כי דיברנו במונחי 2012.
ערן יעקב: אני אומר את זה כתיקון לצורך הפרוטוקול.
ערן יעקב: אני מזכיר שהסכום הוא עשרים אלף שקלים ולא 22 אלף שקלים.
ערן יעקב: זאת פשוט טעות שאני לוקח על עצמי.
ניסן סלומינסקי: כשאני דיברתי כל הזמן על עשרים, תיקנתם אותי ל-22.
ערן יעקב: זה עשרים.
אראל מרגלית: זה היה 22.
ערן יעקב: זה היה עשרים וזה נשאר עשרים.
ערן יעקב: בטעות אתמול דיברנו על 22.
ערן יעקב: היושב ראש צודק, זה עשרים אלף.
ערן יעקב: זאת עובדה.
ערן יעקב: זה תיקון עובדתי.
אראל מרגלית: יש אמת ספרותית ויש אמת היסטורית.
אראל מרגלית: אנחנו אתמול דיברנו על 22.
ראובן ריבלין: בטוח 22.
אראל מרגלית: זה שאתה התכוונת, זה משהו אחר.
ערן יעקב: אמרנו 22 אבל דיברנו על עשרים.
ערן יעקב: עשינו טעות.
ראובן ריבלין: ישבת כאן.
ראובן ריבלין: עשית חישובים.
ראובן ריבלין: הסכמתם.
ראובן ריבלין: אתה אמרת 22.
ערן יעקב: 14 עד עשרים אלף, זה מה שכתוב לכם וזה מה שמופיע לכם.
ערן יעקב: אני אומר שאני טעיתי.
ערן יעקב: זה גם מה שכתוב לכם.
ניסן סלומינסקי: אני מבקש להפסיק את הדיון.
ניסן סלומינסקי: כתוב 22?
ניסן סלומינסקי: נשאיר 22.
ניסן סלומינסקי: זה בין כה וכה יתוקן.
ניסן סלומינסקי: מדובר על המדרגה.
ניסן סלומינסקי: אני מבקש לא לדבר.
ניסן סלומינסקי: למה אתם נכנסים פתאום למשהו שהוא לא שייך?
ניסן סלומינסקי: שגית, תמשיכי הלאה.
שגית אפיק: אנחנו עוברים לנקודות זיכוי.
ניסן סלומינסקי: על הסטודנטים טענו שזה נושא חדש?
גילה גמליאל: מי הגיש נושא חדש לגבי הסטודנטים?
יצחק כהן: ליצמן.
יצחק כהן: אנחנו רוצים להחזיר את המצב לקדמותו.
יצחק כהן: אני לא רוצה את הפשרה של טופורובסקי.
יצחק כהן: אנחנו רוצים להחזיר עטרה ליושנה.
יצחק כהן: אני לא רוצה שהם ייפגעו.
יצחק כהן: אסור שהסטודנטים ייפגעו.
שגית אפיק: תעברו ל-י"ז, העברת נכסים.
ניסן סלומינסקי: אני עוצר את הישיבה.
ניסן סלומינסקי: זה שוק, אף אחד לא יודע על מה מדברים וכך נבזבז את כל הזמן שלנו ונגיע לערב בלי כלום.
ניסן סלומינסקי: אני מבקש שכולנו נתרכז ונתקדם.
יצחק כהן: שגית, יש לי בקשה שאני לא רוצה לחזור עליה כל פעם.
יצחק כהן: כל נושא שלא מופיע בכחול, אני טוען נושא חדש.
שגית אפיק: י"ז, העברת נכסים.
ניסן סלומינסקי: רובי, אנחנו כבר מתברברים.
ראובן ריבלין: אתה מספר לי.
ראובן ריבלין: אני יושב כאן כבר חמש שעות ומתברבר.
ראובן ריבלין: אני מציע לך לעשות הפסקה עד שהמערכת הפוליטית של הקואליציה תגמור בינה לבין עצמה.
ניסן סלומינסקי: אין מערכת פוליטית.
יצחק כהן: פוליטיקה כאן?
יצחק כהן: איזה פוליטיקה?
ניסן סלומינסקי: אין פוליטיקה.
ניסן סלומינסקי: אנחנו דנים באמת.
ראובן ריבלין: עם כל הכבוד, קיבלתי פחות או יותר הנחיות כאלה ואחרות.
ראובן ריבלין: כמובן אף אחד לא ידבר על מצפוני.
שגית אפיק: נעבור ל-כ"ט.
ראובן ריבלין: אני מבקש דבר אחד.
ראובן ריבלין: אם אתם רוצים שנצביע, תצביע כל הזמן בלי הפסקה ורק את תאמרי הסתייגויות – להצביע בלי הסברים.
ראובן ריבלין: כל אחד יכול להציג את ההסתייגות שלו בדקה וחצי, הצבעות, רביזיה וזהו זה.
ראובן ריבלין: תקנות מס הכנסה (פחת) (תיקון), התשע"ג-2013>
שגית אפיק: אנחנו ב-כ"ט, ביטול מתווה הפחתת המס בחוק לעידוד השקעות הון.
שגית אפיק: לסעיף 50 לא הוגשו הסתייגויות.
ראובן ריבלין: להצביע.
יצחק כהן: שישה אחוזים לאורך כל הדרך או לחילופין שבעה וחצי אחוזים.
שגית אפיק: סעיף 50 מתייחס להוראות.
ניסן סלומינסקי: אני יכול להצביע עליו?
יצחק כהן: זה היה בכחול?
שגית אפיק: זה היה בכחול.
ראובן ריבלין: אני רוצה להעיר ליצחק כהן שאני אוהב אותו מאוד שלומר נושא חדש זה רק לפני או בזמן שאנחנו דנים בחוק.
ראובן ריבלין: היה לו זמן אתמול, יותר מ-24 שעות, לומר נושא חדש.
ראובן ריבלין: אם הוא לא אמר, הוא מנוע.
שגית אפיק: הסעיף הזה היה בכחול ואין שאלה.
יצחק כהן: אם הוא לא היה בכחול – נושא חדש.
ניסן סלומינסקי: מי בעד לאשר את סעיף 50?
יצחק כהן: מה עם ההסתייגויות?
ניסן סלומינסקי: שגית אומרת שאין הסתייגויות.
שגית אפיק: לסעיף 50 אין הסתייגויות.
ראובן ריבלין: כבר דנו בסעיף הזה.
ניסן סלומינסקי: מי בעד לאשר את סעיף 50 כפי שהוא?
ניסן סלומינסקי: סעיף 50 – אושר.
שגית אפיק: לסעיף 51(1) – אין הסתייגויות.
שגית אפיק: לסעיף 51(2) – אין הסתייגויות.
שגית אפיק: לסעיף 51(3) – מבוקש על ידי הקבוצה שבמקום עשרה אחוזים יבוא שבעה וחצי אחוזים.
שגית אפיק: רובי, גם אתה בהסתייגות הזאת.
ראובן ריבלין: אני מושך אותה.
יצחק כהן: את הרביזיה אנחנו לא מושכים.
ראובן ריבלין: אני מבקש הסתייגות, במקום זה – תשעה אחוזים.
ראובן ריבלין: הם לא יוכלו לומר נושא חדש.
ראובן ריבלין: אני רוצה לומר שהבוקר שוחחתי עם ראש העיר הגדולה ביותר בנגב והוא מבין את מצוקתנו למרות שהוא מתחנן בפנינו שנעשה שמונה וחצי.
עפר שלח: כשאתה מסתכל, בטח כשאתה מפעל ישראלי, אם לעשות במרכז או בפריפריה, יש לך עכשיו אחוז נוסף כדי לעשות את זה בפריפריה.
שגית אפיק: ההסתייגות של שבעה וחצי אחוזים נפלה.
יצחק כהן: אני מבקש עליה רביזיה.
שגית אפיק: ואתה מבקש עליה רביזיה.
ניסן סלומינסקי: הרביזיה תהיה בשעה 5:00.
אראל מרגלית: אני רק רוצה לראות שכך מישהו ינסה להביא חברה לפריפריה.
אראל מרגלית: תנסו פעם.
אראל מרגלית: אתם חושבים שזה רק מקומות שונים בארץ?
אראל מרגלית: זה לא רק מקומות שונים בארץ אלא מקומות בעולם.
ראובן ריבלין: אם העלינו 16 למרכז, אם היינו יכולים שמונה וחצי – זה היה מעולה.
ניסן סלומינסקי: גם אני הייתי שמח עם שמונה וחצי.
ראובן ריבלין: אני שם את ההסתייגות.
ראובן ריבלין: שטרן ואני שמים הסתייגות לתשעה אחוזים ואני ממליץ לכם להצביע בעדה.
ראובן ריבלין: אז גם מונעים מהם את האפשרות לטעון נושא חדש.
ראובן ריבלין: אם האוצר מסכים לשמונה וחצי, זה מעולה.
שגית אפיק: תצביע על ההסתייגות של חבר הכנסת ריבלין שאומרת תשעה אחוזים.
ראובן ריבלין: אם אתם מרשים שמונה וחצי, אני הולך על שמונה וחצי ואנחנו נצא גדולים בעיני הפריפריה.
שגית אפיק: במקום עשרה אחוזים, אתה מציע תשעה אחוזים.
יצחק כהן: שמונה וחצי.
ראובן ריבלין: תשעה אחוזים.
ניסן סלומינסקי: הצבעה בעד – 12
רוברט אילטוב: סיכמנו שאני לא מצביע.
רוברט אילטוב: אני לא תומך בזה ולכן אני לא מצביע.
ראובן ריבלין: גם על ה-16 אני עושה הסתייגות, שלגבי כל הארץ יהיה 16 ולא 15.
שגית אפיק: לגבי תשעת האחוזים, ההסתייגות התקבלה.
אראל מרגלית: עשית הבדל יותר גדול.
ניסן סלומינסקי: לטובת הפריפריה.
אראל מרגלית: יפה מאוד.
ראובן ריבלין: אנחנו עושים את זה כדי לשמור על הפרופורציות.
שגית אפיק: בסעיף 51טז בפסקה (1), במקום שישה אחוזים, מעתה יבוא תשעה אחוזים ולא עשרה אחוזים כמו שרשום לכם.
ראובן ריבלין: ובמקום 15 יבוא 16 אחוזים.
שגית אפיק: אתה מבקש הסתייגות נוספת לפסקה (2).
שגית אפיק: ההסתייגות אומרת שבמקום 15 אחוזים יבוא 16 אחוזים.
ניסן סלומינסקי: מי בעד ההסתייגות.
ראובן ריבלין: עכשיו אין לכם נושא חדש.
שגית אפיק: יש כאן הסתייגות של הקבוצה שאומרת להחיל את חוק עידוד השקעות הון לגבי ירושלים, לא רק לגבי מפעלים עתירי טכנולוגיה אלא לגבי כל המפעלים בה.
ראובן ריבלין: אני מציע לאשר את זה במקום חוק מימון מפלגות.
ראובן ריבלין: אנחנו כולנו בעד ירושלים.
ראובן ריבלין: כל מימון מפלגות ילך לזה.
אראל מרגלית: למען ההגינות, ההיסטוריה היא כזאת שכמה פעמים על זה התקיים דיון מאוד עמוק בוועדת הכספים וההסדר היה שמתמקדים רק בתעשיות עתירות ידע וטכנולוגיה ולכן קיבלנו את מה שקיבלנו בירושלים.
ראובן ריבלין: למפלגת העבודה אין מימון מפלגות, לליכוד אין מימון מפלגות, ואנחנו עשירים ויכולים להסתדר בעצמנו.
ראובן ריבלין: כל אחד מאתנו יודע מי המנהיג שלו ואין לנו בעיה.
ניסן סלומינסקי: שגעית: איציק, אתה מסיר את ההסתייגות?
שגית אפיק: לסעיף 52 – אין הסתייגויות.
שגית אפיק: חבר הכנסת כהן, אתה משאיר את הרביזיה שלך?
שגית אפיק: אתה משאיר את הרביזיה אחרי שהתקבלה ההסתייגות של חבר הכנסת ריבלין?
יצחק כהן: מסיר אותה.
שגית אפיק: אתה יכול להצביע על סעיפים 50, 51 ו-52 עם הנוסח שהתקבל בשתי ההסתייגויות.
ניסן סלומינסקי: מי בעד אישור סעיפים 50, 51 ו-52 כנוסח הוועדה?
ניסן סלומינסקי: הסעיפים 50, 51 ו-52 – אושרו פה אחד כנוסח הוועדה.
ראובן ריבלין: ההסתייגות היא לא שלי אלא אני רק הייתי ה-קונפרסייה.
ראובן ריבלין: ההסתייגות היא של זבולון, של עופר ובעיקר של שטרן.
שגית אפיק: נעבור ל-ט', חברה משפחתית.
ניסן סלומינסקי: עברנו על הנושא של חברה משפחתית אבל הייתה רביזיה עליה נצביע בשעה 5:00.
ניסן סלומינסקי: נאמנויות
שגית אפיק: נאמנויות.
שגית אפיק: אנחנו עוברים ל-י"א, נאמנויות.
שגית אפיק: סעיף 40(23).
שגית אפיק: לסעיף 23 יש רק הסתייגויות של מחיקה ולכן לא נצביע עליהם.
שגית אפיק: לסעיף 24, לסעיף 25, לסעיף 26, לסעיף 27, לסעיף 28, לסעיף 29 עד סעיף 36 – אין הסתייגויות.
שגית אפיק: לסעיף 42(ב) יש הסתייגות של הקבוצה שאומרת שתחילתן של ההוראות, במקום שתהיה ב-1 בינואר 2014, תהיה ביום 1 בינואר 2016.
שגית אפיק: הסתייגות נוספת היא להחליף את 1ך בינואר 2014 ל-1 בינואר 2015.
ראובן ריבלין: לא הייתה רביזיה.
ראובן ריבלין: אפשר להצביע.
שגית אפיק: בודקים אם יש תיקוני נוסח.
אייל לב ארי: יש תיקון נוסח.
יצחק כהן: תיקון נוסח שלא היה בכחול?
אייל לב ארי: כן, אבל הוא טכני.
אייל לב ארי: הוא טכני לגמרי.
יצחק כהן: נושא חדש.
ניסן סלומינסקי: מה התיקון הטכני?
יצחק כהן: זה לא משנה.
אייל לב ארי: אחרי ההגדרה נאמנות נהנה תושב חוץ, יבוא נאמנות נהנה תושב ישראל, נאמנות כאמור בסעיף 75ח(1), נאמנות קרובים.
אייל לב ארי: מוסיפים הגדרות.
אייל לב ארי: אלה הגדרות חדשות למונחים שכבר קיימים.
ראובן ריבלין: הבנתי, אבל זה נוסח חדש מהכחול.
ראובן ריבלין: האם אפשר לעשות את זה בתור הסתייגות ולקבל את זה?
מרב מיכאלי: נושא חדש.
מרב מיכאלי: תיקונים זה נושא חדש.
יצחק כהן: זה יורש לשורשו של העניין.
ראובן ריבלין: אם אני יכול בכחול להכניס את הדברים האלה כהסתייגויות, תאמרו לי שאפשר להכניס זאת כהסתייגות ואז זה לא נושא חדש.
יצחק כהן: אני מבקש נושא חדש.
אייל לב ארי: בסעיף 42ו(1), גם זה תיקון טכני – במקום 75ח(1)(ב) זה יהיה 75ח(1)(ד).
שגית אפיק: אתם טוענים נושא חדש.
יצחק כהן: לא בגלל שאני רוצה, אלא זה פשוט כך.
ראובן ריבלין: זה בלתי אפשרי לומר אחרת.
יצחק כהן: אני מנסה לשכנע את עצמי, אבל זה לא הולך.
יצחק כהן: אני אעשה שקר בנפשי ואני לא יכול.
ראובן ריבלין: זה באמת נושא חדש.
שגית אפיק: אנחנו עוברים ל-י"ד, שחלוף.
שגית אפיק: לפרק השחלוף, פרק י"ד אצלכם, אין הסתייגויות.
שגית אפיק: לא הוגשו לי הסתייגויות.
ראובן ריבלין: אני מבקש לעדכן את נסים זאב.
יצחק כהן: חפיפה למשך כמה דקות.
שגית אפיק: סעיף 40 פסקה (39).
אראל מרגלית: יש לי הסתייגות לזה.
שגית אפיק: אצלי זה לא רשום.
אראל מרגלית: אני הגשתי הסתייגויות בעל פה.
שגית אפיק: על שחלוף?
שגית אפיק: זה לא על העניין הזה.
שגית אפיק: הגשת על 40(40) ולא על 40(39).
אראל מרגלית: תסבירי לי בבקשה את ההבדל, מה זה (40) ומה זה (39).
אייל לב ארי: 40(39) עוסק בתיקון של סעיף 96 שהוא סעיף שמאפשר דחייה.
שגית אפיק: אתה הגשת הסתייגות לביטול הפטור במכירת נייר ערך של חברה זרה.
שגית אפיק: ביקשת שהנושא של ההחרגה של הבורסה בישראל ייכנס לסעיף.
שגית אפיק: זה הסעיף הבא ואנחנו כבר מגיעים אליו.
שגית אפיק: לשחלוף לא הגשת הסתייגות.
שגית אפיק: אתה יכול להגיש עכשיו, אבל קודם לא הגשת.
אראל מרגלית: תגיד לי על מה לא הגשתי.
אייל לב ארי: סעיף 96 עוסק באפשרות לדחות מס על רווח הון במקרה של שחלוף נכסים שהם בני פחת, בעיקר בנושא של למשל חילוף של ציוד מכונות למשל.
אראל מרגלית: כאן הבעיה שלנו הייתה אחרת.
אראל מרגלית: איציק, גם אתה היית בתוך הדיון הזה.
אראל מרגלית: הבעיה הייתה שהמעשה הזה מצד ישראל הוא לא אקוויוולנטי למה שאנגליה וארצות הברית עושות.
אראל מרגלית: פחדנו שבסופו של דבר החברות לא תשלמנה דיבידנד.
ניסן סלומינסקי: זה שערוך.
אראל מרגלית: זה כן קשור, כי אתה משלם מס על השערוך ברמת החברה או ברמת הדיבידנד.
אראל מרגלית: זה מה שהיה.
אראל מרגלית: עכשיו רצו גם תשלום ברמת החברה ואז אמרנו שדה-פקטו לא ישלמו מס גם על הדיבידנד.
אראל מרגלית: אני מגיש הסתייגות ונדבר על זה.
ניסן סלומינסקי: אומר לך משה שזה לא קשור לנושא הזה.
שגית אפיק: מה שאתה אומר, זה בשערוך.
אראל מרגלית: אבל השערוך הוא הבסיס.
ניסן סלומינסקי: זה שחלוף.
ניסן סלומינסקי: אין לנו הסתייגויות.
שגית אפיק: תצביע על 40(39).
ניסן סלומינסקי: מי בעד אישור סעיף 40(39) כנוסח הוועדה?
ניסן סלומינסקי: סעיף 40(39) – אושר כנוסח הוועדה.
ניסן סלומינסקי: מחולקות כאן תקנות.
משה אשר: מבדיקה כלכלית שערכנו לגבי שיעורי הפחת שנוהגים ברכבים פרטיים של חברות הליסינג, התברר ששיעור הפחת שהן זכאיות לו הוא נמוך מזה שקבוע בתקנות.
משה אשר: כיום קבוע בתקנות רכב השכרה, עשרים אחוזים, ושיעור הפחת הכלכלי שלהם הוא נמוך מזה.
משה אשר: לכן סיכמנו אתם – זה היה בהסכמה – ששיעור הפחת שלהם ירד ממלאי הרכבים החדשים שיירכשו - בתיאום עם איגוד חברות הליסינג – ל-16 אחוזים ובמקביל גם נבטל את הזכות לשחלף את צי הרכב מבלי לשלם מס רווח הון.
ניסן סלומינסקי: זה מתואם.
משה אשר: מתואם.
ניסן סלומינסקי: אנחנו צריכים לאשר את זה?
שגית אפיק: אנחנו צריכים לאשר את התקנות.
שגית אפיק: הדיון על זה כבר התקיים.
נסים זאב: אם זה בהסכמה לגבי ה-16 אחוזים, זה בסדר.
אלעזר שטרן: רוח חדשה נושבת מספסלי האופוזיציה.
אלעזר שטרן: סוף סוף רוח עניינית.
משה אשר: התקנות שמונחות לפניכם, בסך הכול מפחיתות את שיעור הפחת על רכבי ליסינג פרטיים מעשרים אחוזים ל-16 אחוזים.
ניסן סלומינסקי: מי בעד אישור תקנות מס הכנסה (פחת) (תיקון), התשע"ג-2013?
ניסן סלומינסקי: תקנות מס הכנסה (פחת) (תיקון) – אושרו.
שגית אפיק: אנחנו עוברים ל-ט"ו, ביטול הפטור במכירת נייר ערך של חברה שנכסיה זכויות במקרקעין.
שגית אפיק: סעיף 40(40).
אראל מרגלית: כאן יש לי הסתייגות.
ניסן סלומינסקי: אני רוצה לומר שעכשיו אנחנו דנים בפרקים שכולנו היינו שותפים בהכנתם כדי לסייע לרשות המסים להיאבק גם בהלבנת הון, גם בתחכומי המס ובכל שאר הדברים.
ניסן סלומינסקי: ברוב המקרים הנושאים האלה לא היו על רקע של קואליציה או אופוזיציה אלא כולנו ניסינו לתרום את חלקנו בנושא הזה.
שגית אפיק: אנחנו ב-ט"ו, סעיף 40(40).
שגית אפיק: יש הסתייגות לחבר הכנסת אראל מרגלית.
אראל מרגלית: אנחנו בעד ומאוד מעריכים את מס הכנסה ואת המלחמה בהון השחור.
אראל מרגלית: מה שאנחנו חוששים שיקרה כאן זה בגלל חוסר הסימטריה בין ישראל לבין נניח בריטניה וארצות הברית, מכיוון שאלה השקעות בחוץ לארץ, יש היום תשלומי דיבידנדים כשהערך עולה ומקבלים את הכסף.
משה אשר: זה לא הסעיף.
ניסן סלומינסקי: ראש רשות המסים אומר שזה לא הסעיף.
משה אשר: ההתייחסות כרגע לפרק שציינה שגית היא התייחסות אחרת.
משה אשר: היום יש פטור ממס על נייר ערך לתושב חוץ לארץ אם הוא מגלם בתוכו גם זכויות למרבצי נפט וכדומה.
משה אשר: אנחנו שוללים את הפטור לתושב חוץ בגין מניה ישראלית שמגלמת בתוכה למעשה מקרקעין ואוצרות טבע.
משה אשר: זה הסעיף.
אראל מרגלית: אני בעד זה אבל החרגנו את הנושא של הבורסה.
משה אשר: לבורסה יש פטור נפרד.
שגית אפיק: ההסתייגות שלך היא להבהיר שהבורסה מוחרגת.
שגית אפיק: אנחנו סברנו שהנוסח קובע את זה.
אראל מרגלית: אם כן, זה בסדר.
שגית אפיק: אתה מסיר את ההסתייגות?